**María Luísa de Habsburgo-Lorena**, máis coñecida como **María Luísa de Austria** (María Ludovica Leopoldina Francisca Teresa Xosefa Lucía; en alemán, *Maria Ludovica Leopoldina Franziska Therese Josepha Lucia von Habsburg-Lothringen*; en francés, *Maria Ludovica Leopoldina Francisca Theresa Josepha Lucia de Habsbourg-Lorraine*; en italiano, *Maria Luigia d’Asburgo-Lorena, Duchessa di Parma, Piacenza e Guastalla*), nada en Viena, Austria, o 12 de decembro de 1791 e finada en Parma, Ducado de Parma, Italia, o 17 de decembro de 1847, foi arquiduquesa de Austria, emperatriz consorte de Francia en dúas ocasións e, posteriormente, duquesa de Parma, de Piacenza e de Guastalla.

Primeiros anos en Viena
-----------------------

María Luísa naceu en Viena o 12 de decembro de 1791, e era filla do emperador o Sacro Imperio Romano Xermánico Francisco II e da súa segunda esposa María Teresa das Dúas Sicilias.

Sendo a maior dos fillos do emperador Francisco, María Luísa creceu durante un período de conflito continuo entre Austria e a Francia revolucionaria. Unha serie de derrotas militares infrinxidas por Napoleón Bonaparte provocaran un alto custo humano en Austria.

O ano 1806 o emperador Francisco suprimiu, por presións de Napoleón, a entidade do Sacro Imperio Romano Xermánico, fundado en 843 e que tiña, por tanto, practicamente un milenio de historia. A súa supresión e a reestruturación de Alemaña coa supresión do territorios eclesiásticos (1803), supuxo o redeseño de Alemaña baixo os auspicios de Napoleón Bonaparte. O emperador Francisco converteuse en emperador de Austria (como Francisco I) e obtivo diferentes territorios secularizados, entre os que destaca o Bispado de Salzburgo.

Matrimonio con Napoleón
-----------------------

Ao final da guerra da *Quinta Coalición* acordouse o matrimonio de Napoleón e María Luísa en 1810, que marcou o comezo dun breve período de paz e amizade entre Austria e o Imperio Francés. Así, converteuse na segunda esposa de Napoleón, xa que Xosefina de Beauharnais non lle podía dar un fillo, herdeiro ao trono; ademais, Napoleón estaba ansioso por casar cun membro dunha das principais casas reais de Europa para consolidar o seu imperio, tan novo, como era a dos Habsburgo, e para que así o seu futuro herdeiro tivera menos dificultades de aceptación entre os demais monarcas europeos.

María Luísa, obedientemente, aceptou o matrimonio a pesar do seu elevado desprezo a Francia. Foi unha boa esposa, adorada por Napoleón. Tiveron un fillo, Napoleón II que, fugazmente, sucedeu ao seu pai.

Pero a fortuna de Napoleón comezou a cambiar en 1812 despois da súa errada invasión de Rusia. As potencias europeas, entre elas Austria, retomaron as hostilidades contra Francia na guerra da *Sexta Coalición*, que terminou coa abdicación de Napoleón e o seu exilio en Elba.

Polo tratado de Fontainebleau de 1814 entregáronse os ducados de Parma, Piacenza e Guastalla á emperatriz María Luísa, que gobernou estes ducados a até a súa morte.

Ao ser confinado Napoleón na illa de Elba, María Luísa e o seu fillo marcharon a Austria, onde residiron baixo a tutela do emperador Francisco I, seu pai.

María Luísa conservou o título de emperatriz dos franceses. En 1814 fóronlle asignados os ducados italianos de Parma, Piacenza e Guastalla, que lle foron confirmados no Congreso de Viena, e que ostentaría até a súa morte.

Matrimonios morganáticos
------------------------

### Matrimonio con Adam Adalbert von Neipperg

María Luísa deixou ao seu fillo en Viena e marchou a Parma co seu amante o conde Adam Adalbert von Neipperg, escudeiro que coñecera en 1814 e con quen tivo varios fillos (dous lexítimos, despois de casar con el tras a morte de Napoleón en 1821.

Descendencia
Tivo dous fillos ilexítimos:

* Albertina María (1817-1867), que casou con Luís Sanvitale, conde de Fontanellato.
* Guillerme Alberto, conde de Montenuovo, logo creado príncipe de Montenuovo (1819-1895), que casou coa condesa Xuliana Batthyány von Németújvár.

Tras contraer matrimonio o 7 de setembro de 1821 (catro meses despois de quedar viúva), tivo outros dous, lexítimos.

* Matilde en 1822.
* Gustavo en 1823.

### Matrimonio con Charles René de Bombelles

Ao enviuvar de Neipperg en 1829, caso en terceiras nupcias co aristócrata [[Charles René de Bombelles, conde de Bombelles, administrador ou chambelán enviado pola corte de Viena. Non tiveron fillos.

Morte
-----

María Luísa morreu en Parma o 17 de decembro de 1847.

Galería de imaxes
-----------------

* Napoleón Bonaparte, primeiro esposo de María Luísa. Retrato por Jacques-Louis David, 1812.Napoleón Bonaparte, primeiro esposo de María Luísa. Retrato por Jacques-Louis David, 1812.
* Matrimonio de Napoleón e María Luísa de Austria.Matrimonio de Napoleón e María Luísa de Austria.
* Adam Neipperg, segundo esposo de María Luísa, nun gravado de 1820.Adam Neipperg, segundo esposo de María Luísa, nun gravado de 1820.
* María Luísa de Austria como duquesa de Parma en 1839, por Giovan Battista Borghesi.María Luísa de Austria como duquesa de Parma en 1839, por Giovan Battista Borghesi.


|  |  |  |
| --- | --- | --- |
| Predecesor:**Jean Jacques Régis de Cambacérès(titular, como parte de Francia)** | **Duquesa de Parma**1814–1847 | Sucesor:**Carlos II de Parma** |
| Predecesor:**Charles-François Lebrun(titular, como parte de Francia)** | **Duquesa de Piacenza**1814–1847 | Sucesor:**Carlos II de Parma** |
| Predecesor:**Parte de Francia** | **Duquesa de Guastalla**1814–1847 | Sucesor:**Cedida a Módena** |

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***María Luísa de Austria Modificar a ligazón no Wikidata*** |

### Bibliografía

* Gies McGuigan, Dorothy (1984): *Los Habsburgo*. Barcelona: Edotorial Grijalbo.
* Grunwald, Constantino de (1942): *La vida de Metternich*. Bracelona: Editorial Juventud.
* Maurois, André (1985): *Napoleón*. Barcelona: Editorial Salvat.

### Outros artigos

* Napoleón

### Ligazóns externas

* *Juicios de Napoleón* sobre María Luísa de Austria en Wikisource *(en castelán)*.

.

|  |  |
| --- | --- |
| Control de autoridades | 
* Wd: Q157491
* WorldCat
* VIAF: 77108191
* BAV: ADV12369216
* BIBSYS: 90367232
* BMT: 56781
* BNF: 119638272
* BPN: 62032330
* CERL: cnp00395754
* DBI: ID
* DeutscheBio: 118577891
* Dodis: P5303
* EBID: ID
* FAST: 15059
* FemBio: 18761
* GEC: 0040285
* GND: 118577891
* ICCU: MUSV040096
* IMDb: ch0064872
* ISNI: 0000 0000 6679 0114
* LCCN: n50043678
* NDL: 00913681
* NKC: jn20000701154
* NLA: 36022410
* NLG: 142081
* NNDB: 000094610
* NPG: mp66740
* NTA: 074125885
* OEBL: ID
* OL: OL2350080A
* PTBNP: 155409
* RKD: 52613
* SELIBR: 259964
* SUDOC: 027639916
* ULAN: 500047925
* WikiTree: Habsburg-Lorraine-10

 |